Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เปิดทิ้ …
11 ต.ค. 2561

MARKET MONITOR
สรุปภาพตลาดในช่วงเช้า: ดัชนี SET เปิดทิ้ง GAP ลงกว่า 45 จุด ช่วงเปิดตลาดเช้า ก่อนปิดครึ่งวันที่ระดับดัชนี 1,675.09 จุด ปรับลดลง 46.73 จุด ด้วยมูลค่าซื้อขายราว 4.65 หมื่นล้านบาท ทั้งนี้ทุกกลุ่มอุตสาหกรรมต่างปรับตัวลงแรง นำโดยกลุ่มพลังงาน (ENERG) และกลุ่มพาณิชย์ (COMM) และกลุ่มธนาคาร (BANK) ตามลำดับ
มุมมองตลาดช่วงบ่าย: กราฟรายวัน ดัชนีเปิด Gap โดดลง หลุดเส้น Uptrend Line ทำให้ภาพของกรอบ Uptrend Channel ถูกทำลายลง มองการเคลื่อนไหวของดัชนีต่อจากนี้ จะปรับฐานแกว่งตัวในกรอบ Sideway 1,665 – 1,700 จุด ขณะที่เครื่องมือ MACD แกว่งชี้ลงต่ำกว่าค่าศูนยี้สัญญาณภาวะ Bearish ช่วงสั้น หนุนต่อมุมมองข้างต้น
กลยุทธ์ในช่วงบ่าย: นักเก็งกำไร เทรดดิ้งตามกรอบ 1,665 -1,700 จุด โดยเน้นเข้าซื้อเมื่อดัชนีอ่อนตัวใกล้แนวรับ พร้อมกับตั้ง Stop Loss หากปิดหลุดแนวรับ 1,665 จุด
Point of View
หลุดแนวรับเส้นระนาบ !!!
เลือก SBL หุ้น TOP หลังจากราคาแกว่งใต้เส้นค่าเฉลี่ยเคลื่อนที่ 20 วันต่อเนื่อง และล่าสุดราคาย่อหลุดแนวรับเส้นระนาบ(ระดับ Previous Low) มองมีโอกาสย่อตัวลงทดสอบแนวรับถัดไปที่ 78.50 บาท หนุนด้วยเครื่องมือ MACD ที่พลิกแกว่งติดลบ ชี้ภาพโมเมนตัมช่วงสั้นให้น้ำหนักฝั่งพักตัว อย่างไรก็ดี Stop Loss หากราคาทะลุแนวต้าน 83.00 บาท